רועי ברקוביץ'

רועי ברקוביץ' (נולד ב-9 באפריל 1982) הוא כדורסלן עבר ישראלי ששיחק בעמדת הרכז. גובהו 1.80 מטר. משמש כיום כמנכ"ל אליצור "איתו" אשקלון.

ביוגרפיה
ברקוביץ', בנם של הכדורסלן מיקי ברקוביץ' ושלי ברקוביץ', גדל ברמת השרון ושיחק בקבוצת הנוער של א.ס. רמת השרון, עמה זכה בגביע המדינה לנוער בשנת 2000. במקביל, שיחק גם בנבחרת הנוער של ישראל, שסיימה במקום העשירי באליפות אירופה באותה שנה, ובנבחרת הכדורסל של תיכון רוטברג שברמת השרון.

בעונת  הצטרף לאליצור אשקלון, שבסיום העונה ירדה לליגה הלאומית. בעונה שלאחר מכן חזר להפועל רמת השרון, ששיחקה אז בליגה הלאומית. בסיום העונה עלתה הקבוצה לליגת העל, והתאחדה עם הפועל חיפה ליצירת הפועל חיפה רמת השרון, אותה ניהל אביו. הוא שיחק בקבוצה ארבע עונות נוספות, עד שירדה לליגה הלאומית ב-2006. מעמדו בקבוצה התחזק בהדרגה, ובעונתו האחרונה בה היה לחוטף הכדורים הטוב בליגה.

בסיום העונה הצטרף לקבוצת הכדורסל של לימסול מהליגה הקפריסאית, אך עזב תוך זמן קצר לדן בוס ההולנדית. הוא שיחק בקבוצה זו במשך שתי עונות, בראשונה שבהם זכתה באליפות הולנד, ובשנייה בגביע. במהלך שהותו בהולנד נתגלה בבדיקת שתן חומר שיכול לשמש להסתרת חומרים אסורים. ברקוביץ' טען כי מדובר בתרופה שהשימוש בה הותר לו, אך התאחדות הכדורסל ההולנדית גזרה עליו השעיה של 11 חודשים. מאוחר יותר קוצר עונשו לארבעה חודשי השעיה.

ב-2008 שב לישראל, לקבוצת מכבי גבעת שמואל, שבסיום העונה ירדה לליגה הלאומית.

ב-2009 פרש ברקוביץ ממשחק פעיל בעקבות פציעות.

ב-2013 מונה למנהל המקצועי של א.ס. רמת השרון.

ב-2018 מונה למנכ"ל אליצור "איתו" אשקלון

ברקוביץ' נשוי לסופי הלפרין מנכ"לית עמותת גשר אל הנוער ואב לארבעה. בדומה לו ולאביו גם אחיו הצעיר, ניב, הוא כדורסלן.

קישורים חיצוניים

הערות שוליים

בוגרי תיכון רוטברג (רמת השרון)
כדורסלנים ישראלים
כדורסלני עירוני אשקלון
כדורסלני הפועל חיפה
כדורסלני א.ס. רמת השרון
כדורסלני דן בוס
כדורסלני מכבי גבעת שמואל
כדורסלנים שהורשעו באימרוץ בהולנד
כדורסלנים ישראלים בקפריסין
כדורסלנים ישראלים בהולנד
רמת השרון: כדורסלנים
ישראלים שנולדו ב-1982